Heldur fram hjá með systur unnustu sinnar Maðurinn heldur fram hjá með systur unnustu sinnar . mbl.is / Thinkstockphotos „ Ég stunda kynlíf í hvert einasta skipti sem ég get með litlu systur unnustu minnar . Ég stenst hana ekki en ég elska unnustu mína . Ég og unnusta mín höfum verið saman síðan í háskóla . Ég er grafískur hönnuður og hún starfar í banka . Ég er 23 en hún er 24 ára . Við keyptum okkur nýlega íbúð saman og í eitt eða tvö ár höfum verið að tala um að stofna fjölskyldu . Allt leit vel út þangað til ég bað hennar , “ skrifaði ungur unnusti og leitaði ráða hjá Deidre , ráðgjafa The Sun. „ Unnusta mín var himinlifandi og skipulagði trúlofunarveislu . Við skemmtum okkur vel með fjölskyldu og vinum en rétt eftir miðnætti fór unnusta mín að sofa . Allir fóru heim en ég og systir hennar tókum til . Hún er gullfalleg 19 ára gömul háskólastelpa . Við byrjuðum að tala saman um kvöldið og um brúðkaupið þegar hún varpaði sprengju og sagði : „ Mig hefur alltaf langað til að prófa þig . “ Ég var í áfalli en upp með mér . Ég sneri mér að henni og sagði : „ Ertu virkilega að meina þetta ? “ Hún kinkaði kolli og faðmaði mig . Við drukkum aðeins meira og stunduðum sjóðandi heitt kynlíf í stofunni . Unnusta mín fór út daginn eftir og þegar systir hennar kom út úr aukaherberginu stóðst ég ekki mátið og stundaði kynlíf með henni aftur . Við sögðum bæði að við hefðum ekki átt að gera þetta en viðurkenndum þó hversu frábært þetta var . Viku eftir þetta fór unnusta mín í vinnuferð . Fyrsta kvöldið ætlaði ég að horfa á sjónvarpið en systir hennar mætti með vínflösku . Ég bauð henni inn og það óumflýjanlega gerðist . Við stundum núna kynlíf hvenær sem við getum og ég er að falla fyrir henni . Ég veit að ég ætti að enda framhjáhaldið en ég girnist hana svo mikið . Ég hef pælt í að hætta með unnustu minni en ég vil ekki missa hana . “ Maðurinn heldur að hann sé að falla fyrir mágkonu sinni . mbl.is / Thinkstockphotos Ráðgjafinn segir manninum að hann sé á hættulegri braut og hann viti það vel . Það að segja unnustunni sannleikann myndi auk þess gera út af við hana og skapa leiðindi í fjölskyldu hennar . „ Það er ekki ólíklegt að það séu líkindi með unnustu þinni og systur hennar sem gæti verið ástæðan fyrir því að þú heillast að þeim báðum . En þú getur ekki fengið þær báðar . Vertu ákveðinn og segðu systurinni að ástarsambandinu sé lokið , að minnsta kosti á meðan þú leysir vandann í núverandi sambandi . Þú ættir alls ekki að kvænast nema þú sér 100 prósent viss um að þú elskir kærustu sína . Miðað við hvernig þetta hljómar getur þú ekki verið viss . Ef sambandinu lýkur þarftu að bíða lengi áður en þú sýnir heiminum að systir hennar sé sú rétta . Ég velti því þó fyrir mér hversu mikið af þessu er systkinarígur af hennar hálfu , hún að hefna sín á stóru systur sinni . “